**REGULAMENT**

**privind supravegherea prin mijloace video**

1. **Dispoziții generale** 
   1. Regulamentul privind supravegherea prin mijloace video (în continuare-Regulament) își propune să furnizeze orientări (Ghidului 3/2019 privind prelucrarea datelor cu caracter personal prin mijloace video, Versiunea 2.1, adoptat la 26 februarie 2020, de către Comitetul European pentru Protecția Datelor) cu privire la modul de aplicare a Legii nr. 133/2011 privind protecția datelor cu caracter personal, în legătură cu prelucrarea datelor cu caracter personal prin intermediul sistemului de supraveghere prin mijloace video.
   2. Regulamentul stabileşte un set unitar de reguli care reglementează utilizarea sistemului de supraveghere video în scopul asigurării protejării vieții și a integrității fizice a intereselor legitime şi garantarea drepturilor fundamentale ale persoanelor vizate, inclusiv protejării proprietății și bunurilor Agenției Națională pentru Siguranța Alimentelor (în continuare ANSA).
   3. Regulamentul stabileşte responsabilităţile privind administrarea şi exploatarea sistemului de supraveghere prin mijloace video, precum şi cele privind întocmirea, avizarea şi aprobarea documentelor aferente acestor activităţi.
   4. Prezentul Regulamentul descrie măsurile care necesită a fi întreprinse de ANSA pentru a proteja datele cu caracter personal care sînt prelucrate prin metoda supravegherii video.
2. **Domeniul**
   1. Regulamentul se aplică în cadrul activităţii de supraveghere prin mijloace video, de către utilizatorii:
3. factorii de conducere ai ANSA - directorul general, directorii generali adjuncți;
4. personalul desemnat cu funcții de administrator a sistemelor de supraveghere video - șef de Direcție tehnologii informaționale;
5. personalul desemnat cu monitorizarea sistemelor de supraveghere video - personalul Direcției control intern și integritate; personalul Întreprinderii de Stat ,,Servicii pază” a Ministerului Afacerilor Interne, care asigură accesul și paza sediului aparatului central al ANSA;
6. personalului extern care asigură mentenanţa sistemelor de supraveghere video.
7. **Zonele supravegheate**
   1. Camerele de supraveghere video sînt amplasate în locuri vizibile. Orice utilizare ascunsă a acestora este strict interzisă, cu excepţia cazurilor expres reglementate de legislaţie.
   2. Sistemul de supraveghere prin mijloace video al ANSA, cuprinde:
8. Sediul aparatului central, situat în mun. Chișinău, str. Mihail Kogălniceanu 63.
9. Sediul posului de inspecție la frontieră Leuşeni–Albiţa, situat în sat. Leușeni,  r-nul Hîncești
10. Sediul postului de inspecție la frontieră Sculeni-Sculeni (inclusiv Calea ferată, Ungheni), situat în sat. Sculeni, r-nul Ungheni
11. Sediul postului de inspecţie la frontieră Giurgiuleşti (inclusiv Galaţi/Port/Reni, Cahul şi Calea ferată, Etulia), situat în sat. Giurgiulești
12. Sediul postului de inspecţie la frontieră Criva–Mămăliga (inclusiv Calea ferată, Vălcineţ), situat în sat. Criva r-nul Briceni
13. Sediul oficiului Ungheni, situat în mun. Ungheni, str. Alexandru cel Bun, 93
14. Sediul oficiului Nisporeni, situat în or. Nisporeni, str. B.Lăutaru, 36
15. Sediul oficiului Călăraşi, situat în or.Călărași, str. N. Testimețanu, 42
    1. Se supraveghează prin mijloace video:
16. zonele de acces;
17. împrejurimile clădirii pentru a proteja spaţiile exterioare;
18. zonele cu acces restricționat publicului;
19. locurile unde se desfășoară activități de predarea-recepționarea documentelor (aparatul central; oficiile subdiviziunilor teritoriale și sediile posturilor de inspecție la frontieră);
20. zona privind prelevarea probelor (postul de inspecție la frontieră Leuşeni–Albiţa).
    1. Dispozitivul de înregistrare se amplasează într-un spaţiu bine protejat, asigurat şi aflat sub pază permanentă. Nu sunt monitorizate zonele în care există un nivel ridicat al aşteptărilor privind viaţa privată, precum birourile şi toaletele.
21. **Datele cu caracter personal colectate prin intermediul sistemului de supraveghere video**
    1. Sistemul de supraveghere video se utilizează doar în scop de securitate şi control acces. Cu ajutorul sistemului se controlează accesul în incinta sediilor, se asigură securitatea persoanelor - angajaţi ai ANSA sau vizitatorii, precum şi securitatea proprietăţilor şi informaţiilor deţinute.
    2. Sistemul de supraveghere video asigură la prevenirea, detectarea şi investigarea furturilor de echipament sau de bunuri deţinute de ANSA sau la prevenirea, detectarea şi investigarea riscurilor şi ameninţărilor la adresa personalului angajat care îşi desfăşoară activitatea la locaţia supravegheată.
    3. Administratorul de sisitem de supraveghere video asigură dotarea cu detector de mişcare și funcționarea camerelor în regim 24/24 ore.
    4. La darea în exploatare a sistemului de supraveghere video, persoanele împuternicite primesc instructajul referitor la setările sistemului de monitorizare video şi dreptul de acces la informaţia prelucrată în sistemul de evidenţă.
22. ***Limitarea scopului*** 
    1. Sistemul de supraveghere video nu este utilizat în alt scop decât cel notificat, fără a se urmări în special obţinerea unor informaţii pentru anchetele interne sau procedurile disciplinare, cu excepţia situaţiilor în care se produce un incident de securitate sau se observă un comportament infracţional (în circumstanţe excepţionale imaginile pot fi transmise organelor competente în cadrul unor investigaţii disciplinare, contravenționale sau penale).
23. ***Categorii speciale de date*** 
    1. Sistemul video al ANSA nu are ca scop captarea (de exemplu prin focalizare sau orientare selectivă) sau prelucrarea imaginilor (de exemplu indexare, creare de profiluri) care constituie categoria specială de date cu caracter personal.
24. ***Dreptul de acces la datele personale şi dezvăluirea acestora***
    1. Accesul la imaginile stocate şi/sau la arhitectura tehnică a sistemului de supraveghere video este limitat şi este determinat prin atribuţiile specificate în fişa postului și/sau în ordinele directorului general.
    2. Personalul împuternicit cu drept de acces la datele personale prin sistemul de supraveghere video:
25. personalul Întreprinderii de Stat ,,Servicii pază” ai MAI desemnaţi să desfăşoare activitatea de supraveghere și pază la sediul central al ANSA; și personalul Direcției control intern și integritate au dreptul să vizioneze materialul filmat în timp real;
26. personalul Direcției control intern și integritate au dreptul să vizioneze înregistrarea materialului filmat;
27. administratorul sistemului de supraveghere video are dreptul să copieze, să descarce, să şteargă sau să modifice orice material filmat, numai cu acordul scris al directorului general.
    1. Orice activitate de dezvăluire a datelor personale către terţi va fi documentată şi supusă unei analize riguroase privind pe de-o parte necesitatea comunicării, şi pe de altă parte compatibilitatea dintre scopul în care se face comunicarea şi scopul în care aceste date au fost colectate iniţial pentru prelucrare (de securitate şi control acces). În aceste cazuri va fi consultat responsabilul cu protecția datelor.
    2. Orice situaţie de dezvăluire va fi consemnată de administratorul sistemului în Registrul de evenimente al sistemului.
    3. În cazul solicitării de către organele de drept ale Republicii Moldova, care îşi exercită atribuţiile conform legii, a unor copii din fişierele temporare în care sînt stocate imaginile video, este permis numai cu acordul scris al directorului general.
    4. Sistemul de supraveghere video nu este utilizat pentru verificarea prezenţei la program sau evaluarea performanţei la locul de muncă.
    5. În cazuri excepţionale, dar cu respectarea garanţiilor descrise mai sus, se poate acorda acces membrilor Comisiei de disciplină, în cadrul unei anchete disciplinare, cu condiţia ca informaţiile să ajute la investigarea unei infracţiuni sau a unei abateri disciplinare de natură să prejudicieze drepturile şi libertăţile unei persoane.
    6. Orice încălcare a securității în ceea ce privește camerele video va fi consemnată printr-un proces verbal de către administrator, iar responsabilul cu protecția datelor este informat în legătură cu acest lucru în termeni optimi.
28. **Protecţia sistemului informaţional de date cu caracter personal în care sînt stocate (prelucrate) imaginile video** 
    1. Pentru a proteja securitatea sistemului video şi pentru a spori gradul de protecţie a vieţii private, se introduc următoarele măsuri tehnice şi organizatorice:
29. sistemul informaţional de date cu caracter personal în care sînt stocate (prelucrate) imaginile video se păstrează în camera special amenajată;
30. toate sistemele trebuie să corespundă cerinţelor de securitate descrise în legislaţie;
31. accesul fizic la sistemul informaţional de date cu caracter personal în care sînt stocate (prelucrate) imaginile video are numai: administratorul sistemului, personalul Direcției control intern și integritate și personalul extern care asigură mentenanţa sistemelor de supraveghere video;
32. accesul la înregistrările video prelucrate este restricţionat prin introducerea unui şir de parole;
33. sistemul informaţional de date cu caracter personal în care sînt stocate (prelucrate) imaginile video este dotat cu firewall care asigură protecţia în reţea;
    1. Responsabilul de protecţie a datelor actualizează în permanenţă listă persoanelor care au acces la sistemul informaţional de date cu caracter personal în care sînt stocate (prelucrate) imaginile video.
    2. Pentru a spori gradul de protecţie a vieţii private, se introduc următoarele măsuri tehnice şi organizatorice:
34. toţi utilizatorii cu drept de acces semnează declaraţii de confidenţialitate, prin care se obligă să respecte prevederile legale în domeniu, conform anexei nr.2 la prezentul Regulament;
35. dreptul de acces se acordă utilizatorilor pe baza nevoii de a cunoaşte, doar pentru acele resurse care sunt strict necesare pentru îndeplinirea atribuţiilor de serviciu;
36. administratorul de sistem, poate acorda, modifica sau anula dreptul de acces al utilizatorilor;
37. doar administratorul de sistem și responsabilul de protecţie a datelor, au dreptul de a accesa fișierele înregistrate în sistem, la cererea directorului general;
38. responsabilul de protecţie a datelor şi administratorul sistemului vor fi consultaţi înainte de achiziţionarea sau instalarea oricărui nou sistem de supraveghere;
39. toţi membrii personalului cu drepturi de acces beneficiază de o instruire iniţială în domeniul protecţiei datelor. Această procedură va fi integrată în programul de instruire şi îndrumare pentru toţi utilizatorii cu drept de acces şi atribuţii în operarea sistemului de supraveghere video.
40. responsabilul de protecţie a datelor şi administratorul sistemului vor asigura că întregul personal implicat în operarea sistemului de supraveghere video, este instruit şi informat cu privire la toate aspectele funcţionale, operaţionale şi administrative ale acestei activităţi.
41. **Camera de Control** 
    1. Imaginile captate de sistemul de supraveghere video sunt vizualizate în timp real la monitorul calculatorului de la punctul de control acces, monitorul nu pot fi văzut din exterior.
    2. Camera de control acces este amplasată în sediul central al ANSA.
    3. Nu este permis accesul neautorizat în Camera de control.
    4. Se poate acorda accesul în Camera de control şi altor persoane responsabile de pază în cadrul ANSA, în afara celor menţionate mai sus, doar pe bază de autorizare din partea directorului general. Aceste persoane nu vor avea acces la datele personale prelucrate în activitatea de supraveghere video.

**X. Durata de stocare**

10.1. Durata de stocare a datelor obţinute prin intermediul sistemului de supraveghere video este proporţională cu scopul pentru care se prelucrează datele, astfel că imaginile sunt stocate pentru o perioadă care nu depăşeşte 90 de zile, după care se şterg prin procedură automată în ordinea în care au fost înregistrate.

10.2. În cazul producerii unui incident de securitate, durata de păstrare a materialului filmat relevant poate depăşi limitele normale în funcţie de timpul necesar investigării suplimentare a incidentului de securitate. Păstrarea este documentată riguros, iar necesitatea păstrării este revizuită periodic.

1. **Informarea persoanelor vizate** 
   1. Informarea primară a persoanelor vizate se realizează în mod clar şi permanent, prin intermediul unui semn adecvat, cu vizibilitate suficientă şi localizat în zona supravegheată, astfel încât să semnaleze existenţa camerelor de supraveghere, dar şi pentru a comunica informaţiile esenţiale privind prelucrarea datelor personale, conform anexei nr.1 la prezentul Regulament.
   2. Persoanele vizate sunt atenţionate asupra existenţei sistemului de supraveghere video şi a proprietarului prin note de informare corespunzătoare, care cuprind scopul prelucrării şi identifică ANSA ca operator al datelor colectate prin intermediul supravegherii video.
   3. În situația modificării sistemelor de supraveghere video la nivelul sediilor ANSA, administratorul sistemului notifică responsabilul cu protecția datelor despre actualizarea sistemelor și informațiilor, corespunzător realităților existente în cadrul activităților desfășurate de ANSA.
   4. Se asigură respectarea drepturilor ce revin personelor vizate, conform legii. Toate persoanele implicate în activitatea de supraveghere video şi cele responsabile de administrarea imaginilor filmate, au obligația de a respecta prevederile prezentului Regulamenti, precum și prevederile Regulamentului privind securitatea datelor cu caracter personal, aprobată prin ordinul nr.531/2023.
2. **Exercitarea drepturilor de acces, intervenţie şi opoziţie** 
   1. Pe întreaga perioadă de stocare a datelor cu caracter personal, persoanele vizate au dreptul de acces la datele personale care le privesc deţinute de ANSA, de a solicita intervenţia (ştergere/actualizare/rectificare/anonimizare) sau de a se opune prelucărilor, conform legii.
   2. Orice cerere de a accesa, rectifica, bloca şi/sau şterge date cu caracter personal ca urmare a utilizării camerelor video ar trebui să fie adresată ANSA.
   3. În cazul în care persoana vizată are alte întrebări privind prelucrarea de către ANSA a datelor personale care o privesc, se poate adresa responsabilului cu protecția datelor desemnat prin prin ordinul nr.531/2023.
   4. Răspunsul la solicitarea de acces, intervenţie sau opoziţie se dă în termen de 15 zile calendaristice. Dacă nu se poate respecta acest termen, persoana vizată va fi informată asupra motivului de amânare a răspunsului, de asemenea i se va comunica şi procedura care va urma pentru soluţionarea cererii.
   5. Dacă există solicitarea expresă a persoanei vizate, se poate acorda dreptul de a vizualiza imaginile înregistrate care o privesc sau i se poate trimite o copie a acestora. Imaginile furnizate vor fi clare, în măsura posibilităţii, cu condiţia de a nu prejudicia drepturile terţilor (persoana vizată va putea vizualiza doar propria imagine, imaginile altor persoanelor care pot apărea în înregistrare vor fi editate astfel încât să nu fie posibilă recunoaşterea/identificarea lor). În cazul unei asemenea solicitări, persoana vizată este obligată să se identifice dincolo de orice suspiciune (să prezinte actul de identitate când participă la vizionare), să menţioneze data, ora, locaţia şi împrejurările în care a fost înregistrată de camerele de supraveghere.
   6. Persoana vizată va prezenta şi o fotografie recentă astfel încât utilizatorii desemnaţi să o poată identifica mai ușor în imaginile filmate. Persoana va putea vizualiza doar propria imagine, imaginile persoanelor care pot apărea în înregistrare vor fi editate astfel încât să nu fie posibilă recunoaşterea/identificarea lor.
   7. Există posibilitatea refuzării dreptului de acces în situaţia în care se aplică excepţiile prevăzute de lege. Necesitatea de a restricţiona accesul se poate impune şi în cazul în care există obligaţia de a proteja drepturile şi libertăţile unor terţe persoane, de exemplu dacă în imagini apar şi alte persoane şi nu există posibilitatea de a obţine consimţământul lor sau nu se pot extrage, prin editarea imaginilor, datele personale nerelevante.
   8. Persoana vizată are dreptul de a depune plângere la Centrul Național pentru Protecția Datelor cu Caracter Personal la sediul acesteia mun. Chisinau, str. Serghei Lazo nr. 48, cod poștal MD-2004, email: [centru@datepersonale.md](email:centru@datepersonale.md).
3. **Dispoziții finale**
   1. Informațiile cuprinse în prezentul Regulament pot fi schimbate în raport cu modificările actelor normative în ceea ce privește protecția datelor cu caracter personal ale persoanelor.
   2. Regulamentul este disponibil pe site-ul oficial al ANSA, rubrica ,,[Informații generale](https://www.ansa.gov.md/conducerea)”/,,[Date cu caracter personal](https://www.ansa.gov.md/conducerea/date-cu-caracter-personal.html)”.
   3. Sistemul de supraveghere video din cadrul sediilor administrative ale ANSA se revizuie anual, pentru a se asigura conformitatea cu legislația națională în materie, cu recomandările Centrului Național pentru Protecția Datelor cu Caracter Personal, și cu luarea în considerare a următoarelor aspecte:
4. necesitatea menținerii în uz a sistemului;
5. îndeplinirea scopului declarant (securitate și control acces).

Anexa nr.1

la Regulamentul privind supravegherea prin mijloace video

|  |  |
| --- | --- |
| **ATENȚIE!**  SUPRAVEGHERE  VIDEO și AUDIO  **DURATA:**  24/24  **TERMENUL DE STOCARE:**  90 de zile | **IMAGINILE SUNT ÎNREGISTRATE DE CĂTRE**:  Agenția Națională pentru Siguranța Alimentelor  **DETALII DE CONTACT OPERATOR:**  Adresa sediului: mun.Chișinău, str. Mihail Kogălniceanu nr.63  cod poștal: MD-2009  tel.: 022 264 640  e-mail: info@ansa.gov.md  **DETALII DE CONTACT PERSOANĂ RESPONSABILĂ CU PROTECȚIA DATELOR:**  Tel: (022)290-800 e-mail: dcii@ansa.gov.md  **SCOPUL PRELUCRĂRII:**  Siguranţa angajaţilor, vizitatorilor și securitatea bunurilor ANSA  **DREPTURILE SUBIECTULUI DE DATE:**  Subiectul de date cu caracter personal dispune de drepturile prevăzute de Legea nr. 133/2011 privind protecția datelor cu caracter personal.  ***Pentru detalii, accesați informația disponibilă, prezentată de către operator***  **PRIN AFIȘARE LA SEDIU:**  Între orele 8:00-17:00 de luni până vineri; pauza 12:00-13:00.  **PLASATĂ PE PAGINA WEB:** https://www.ansa.gov.md/  Rubrica: ,,[Informații generale](https://www.ansa.gov.md/conducerea)”/,,[Date cu caracter personal](https://www.ansa.gov.md/conducerea/date-cu-caracter-personal.html)”. |

Anexa nr.2

la Regulamentul privind supravegherea prin mijloace video

**DECLARAȚIA DE CONFIDENȚIALITATE**

Prin prezenta subsemnatul/a

(numele, prenumele și patronimicul)

dețin funcția de

semnez, pe propria responsabilitate, prezenta Declarație, prin care mă angajez:

1. să respect confidențialitatea informațiilor obținute prin utilizarea sistemului de supraveghere video;

2. să asigur protecţia şi păstrarea datelor cu caracter personal apărate prin lege care au devenit cunoscute în procesul utilizării sistemului de supraveghere video.

*Sunt conştient/ă* că, în cazul în care voi încălca cerințele prezentei declaraţii voi purta răspunderea juridică prevăzută de art.177 din Codul penal, 741 Codul contravențional și de Codul de conduită al angajatului ANSA nr.182/2022.



(Semnătura) (Data)